**2019. január 28. – testületi ülés**

**1**/2019. (I. 28.) sz. Kt. határozat

Dunaharaszti Önkormányzat Képviselő-testületének 77/2017. (VII. 28.) sz. Kt. határozatával kezdeményezett PM\_EUALAPELLATAS\_2017 számú, az „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” című, a Dunaharaszti Felnőtt Orvosi Rendelő infrastrukturális fejlesztésére irányuló pályázat módosításának kezdeményezését rendeli el.

A Képviselő-testület felhatalmazza a Polgármestert, hogy kezdeményezze a hatályos Támogatási Szerződés, az engedélyezési és a kiviteli tervek és az építési engedély módosítását, valamint a vállalkozási szerződés felmondását annak érdekében, hogy az egészségügyi alapellátás minőségének és körülményeinek javítása, infrastrukturális fejlesztésének megvalósítása érdekében korszerű, minden igényt kielégítő, emelet ráépítéses épület valósuljon meg.

Felelős: Dr. Szalay László polgármester

Határidő: 2019. március 31.

**2**/2019. (I. 28.) sz. Kt. határozat

Dunaharaszti Önkormányzat Képviselő-testülete az Önkormányzat 2019. évi költségvetéséről szóló rendelet-tervezet első olvasatát elfogadja.

Felelős: Dr. Szalay László polgármester

Határidő: 2019. február 15.

**3**/2019. (I. 28.) sz. Kt. határozat

Dunaharaszti Önkormányzat Képviselő-testülete úgy dönt, hogy a Multi-DH Nonprofit Kft. működésének további biztosítására, a felmerült veszteségek fedezetére nyújtott 19.050.000.- Ft, azaz tizenkilencmillió-ötvenezer forint pótbefizetés az önkormányzati könyvelés követelés állományából kivezetésre kerüljön.

Felelős: Dr. Szalay László polgármester

Határidő: 2019. február 28.

**4**/2019. (I. 28.) Kt. sz. határozat

Dunaharaszti Önkormányzat Képviselő-testületének 103/2018. (IX. 25.) sz. Kt. határozatával kezdeményezett településrendezési eszközök + módosításának tervezetét elfogadja azzal, hogy a településközpont vegyes építési övezetekre az építhető lakások számának szabályozását az arra készített döntés előkészítő tanulmány következő változataival kell a tervezetbe foglalni: minden Vt övezetre: „általános javaslat minden Vt övezetre”, „Vt/2: „általános” és „C” javaslat, Vt/3: „a telek minden 200 m2-re után egy lakás létesíthető” javaslat, Vt/4: „általános” és „B” javaslat, Vt/5: „C” javaslat, Vt/7: „általános” és „C” javaslat, Vt/8: „általános” és „C” javaslat, Vt/9: „általános” javaslat.

A Képviselő-testület megbízza a Polgármestert, hogy a döntése szerint véglegesített településrendezési eszköz tervezetével kezdeményezze a TRE módosítási eljárás véleményezési szakaszát.

Felelős: Dr. Szalay László polgármester

Határidő: 2019. február 15.

**5**/2019. (I. 28.) sz. Kt. határozat

Dunaharaszti Önkormányzat Képviselő-testülete a 119/2018. (X. 29.) sz. Kt. határozatát visszavonja és felhatalmazza a Polgármestert, hogy a hatáskörrel rendelkező hatóságoknál kezdeményezze a Dunaharaszti 8230 helyrajzi számú ingatlan – a 2143/2018 számon záradékolt változási vázrajz szerinti – megosztását.

Felelős: Dr. Szalay László polgármester

Határidő: 2019. március 31.

**6**/2019. (I. 28.) sz. Kt. határozat

Dunaharaszti Önkormányzat Képviselő-testülete a 120/2018. (X. 29.) sz. Kt. határozatát visszavonja és hozzájárul ahhoz, hogy az ingatlanmegosztással kialakuló 8230/2 hrsz-ú ingatlanra a társasági adóról és az osztalékadóról szóló 1996. évi LXXXI. törvény (Tao törvény) 22/C. § (6) bekezdés a) és d) pontja alapján 15 évig, és 418.698.402,- Ft összeg erejéig, a Magyar Állam javára jelzálogjog kerüljön bejegyzésre.

Felelős: Dr. Szalay László polgármester

Határidő: 2019. március 31.

**7**/2019. (I. 28.) sz. Kt. határozat

Dunaharaszti Önkormányzat Képviselő-testülete a Dunaharaszti 2238 hrsz-ú, természetben Dunaharaszti, Gyárköz u. 1. szám alatti ingatlan 72/157 tulajdonhányad értékesítése tárgyában az elővásárlási jogával élni kíván, a két szoba, konyha, fürdő, előtér, kamra helyiségekből álló 72 m2 nagyságú lakást Hoffer Viktória tulajdonostól 17.815.000,- forint vételáron megvásárolja. A vásárlás fedezete a 2019. évi költségvetés ingatlanvásárlás sora.

A megvásárolt ingatlanrészt a Vagyonrendelet szerint egyéb, üzleti vagyontárgynak minősíti és azt a DV Kft. részére vagyonkezelésbe adja.

Felelős: Dr. Szalay László polgármester

Határidő: 2019. március 31.

**8**/2019. (I. 28.) sz. Kt. határozat

Dunaharaszti Város Önkormányzatának Képviselő-testülete jóváhagyja a Dunaharaszti Város Önkormányzata, valamint a Dunaharaszti Bolgár Nemzetiségi Önkormányzat, a Dunaharaszti Német Nemzetiségi Önkormányzat és a Dunaharaszti Roma Nemzetiségi Önkormányzat között létrejött együttműködési megállapodást. A Képviselő-testület felhatalmazza a Polgármestert, hogy az együttműködési megállapodásokat aláírja.

Felelős: Dr. Szalay László polgármester

Határidő: 2019. január 31.

**9**/2019. (I. 28.) sz. Kt. határozat

Dunaharaszti Önkormányzat Képviselő-testülete jóváhagyja a Dunaharaszti Polgármesteri Hivatal, mint gazdasági szervezettel rendelkező költségvetési szerv, valamint a következő gazdasági szervezettel nem rendelkező költségvetési szervek:

1. Dunaharaszti Mese Óvoda
2. Dunaharaszti Hétszínvirág Óvoda
3. Dunaharaszti Szivárvány Óvoda
4. Dunaharaszti Városi Bölcsőde
5. Dunaharaszti Városi Könyvtár
6. Dunaharaszti Területi Gondozási Központ
7. Dunaharaszti Család- és Gyermekjóléti Szolgálat
8. Dunaharaszti József Attila Művelődési Ház

között létrejövő Munkamegosztási Megállapodást. Dunaharaszti Önkormányzat Képviselő-testülete felhatalmazza a Jegyzőt a Megállapodások aláírására.

Felelős: Kiss Gergely jegyző

Határidő: 2019. február 28.

**10**/2019. (I. 28.) sz. Kt. határozat

A 2019. I. félévi képviselő-testületi ülések tervezett idő- és napirendi pontjai:

**2019. január 28.**

* 2019. évi költségvetési rendelet-tervezet
* Oktatási, Művelődési és Sport Bizottság beszámolója a 2018-as évről
* Szociális és Egészségügyi Bizottság beszámolója a 2018-as évről
* Beszámoló a határozatok végrehajtásáról
* Nemzetiségekkel kötött Megállapodások felülvizsgálata
* A gazdasági szervezettel nem rendelkező intézményekkel kötött Munkamegosztási Megállapodás felülvizsgálata

**2019. február 11. – 18.00 óra**

* Közmeghallgatás

**2019. február 25.**

* 2018. évi költségvetési rendelet módosítása
* 2019. évi költségvetési rendelet megalkotása
* Az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek megállapítása – Kitekintő határozat
* 2019. évi közbeszerzési ütemterv jóváhagyása
* Polgármester 2019. évi szabadságának ütemezése

**2019. március 25.**

* Beszámoló a folyamatban lévő peres ügyekről
* Beszámoló a 2018. évi belső ellenőrzésről
* Pénzügyi Bizottság beszámolója a 2018-as évről
* Városfejlesztési, Közbiztonsági és Környezetvédelmi Bizottság beszámolója a 2018-as évről
* Dunaharaszti Rendőrőrs beszámolója a 2018. évben végzett munkájáról
* Megállapodás a Lakosságorientált Rendőrkapitánysági Koncepció 2019. évre vonatkozó végrehajtásáról
* Kisduna TV beszámolója a 2018. évben végzett munkájáról
* DMTK beszámolója a 2018. évben végzett munkájáról

**2019. április 29.**

* Beszámoló az Önkormányzat 2018. évi gazdálkodásáról, a 2018. évi zárszámadási rendelet megalkotása
* Társadalmi szervezetek 2019. évi támogatása
* Dunaharaszti Család- és Gyermekjóléti Szolgálat beszámolójának elfogadása
* Beszámoló a határozatok végrehajtásáról

**2019. május 27.**

* DV Kft. 2018. évi mérlegbeszámolója
* Északdunántúli Vízmű Zrt. 2018. évi mérlegbeszámolója
* Kitüntető díjak esetleges adományozása
* A nemzetiségi önkormányzatok 2018. évi költségvetésének végrehajtásáról szóló beszámolók elfogadása

**2019. június 24.**

* Beszámoló a határozatok végrehajtásáról
* 2019. II. félévi képviselő-testületi ülések tervezett idő- és napirendi pontjai
* 2019. évi költségvetési rendelet módosítása

Felelős: Dr. Szalay László polgármester

Határidő: 2019. június 30.